Пустец (општина)

Општина Пустец ― општина во Областа Горица во Албанија. Службеното име на општината било Општина (Комуна) Лиќенас од 1973 до 2013 година, а Општина (Комуна) Пустец во 2013-2015 година, каде што била преобразена во општина од повисок ранг, според административно-територијалната реформа. Општината порано припаѓала во Округот Горица. Населението на пописот од 2011 година било 3.290, со површина од 243,60 км2. Знамето на општината го има древниот македонски симбол Ѕвездата од Кутлеш. Општината се состои од 9 села населени претежно со македонско малцинство. И албанскиот и македонскиот се службени јазици на администрацијата. Градоначалник на општината бил Едмонд Темелко (победник на изборите одржани на 18 февруари 2007 година), а сите членови на советот на општината се исто така етнички Македонци. Грбот на општината го содржи Ѕвезда од Кутлеш над кое стои натпис на македонски Општина Пустец, а под него на албански. Тоа е всушност прв случај на службена употреба на македонскиот јазик во Албанија. Населени места Глобочани Горна Горица Долна Горица Зрновско Леска Пустец Туминец Церје Шулин Поврзано Општини во Албанија Поградец (општина) Наводи Надворешни врски Матична страница